stanford-oval/wikipedia huggingface dataset:
ห้วงรักอารมณ์เสน่หา

| ห้วงรักอารมณ์เสน่หา |
| --- | --- |
ใบปิดภาพยนตร์ฉบับฉายในประเทศไทย พ.ศ. 2563

จีนตัวเต็ม: 花樣年華
จีนตัวย่อ: 花样年华
จีนกลาง: huāyàng niánhuá
กวางตุ้งมาตรฐาน: faa1joeng6 nin4waa4
ภาษาเซี่ยงไฮ้: ho1 hhian3 nyi3 hho3
ตรงตัว: flowery years
 
กำกับ: หว่อง ก๊า ไหว่
เขียนบท: หว่อง ก๊า ไหว่
อำนวยการสร้าง: หว่อง ก๊า ไหว่
นักแสดงนำ:   จาง ม่านอวี้  เหลียง เฉาเหว่ย 
กำกับภาพ:   คริสโตเฟอร์ ดอยล์  ลี ผิง ปิ้น 
ตัดต่อ: วิลเลียม ฉาง
ดนตรีประกอบ:   มิเชล กาลาสโซ  ชิเงรุ อูเมะบายาชิ 
บริษัทผู้สร้าง:   เจ็ตโทน โปรดักชั่น  ปาราดีส์ ฟิล์มส์  
ผู้จัดจำหน่าย: บล็อก 2 พิคเจอรส์
วันฉาย:   20 พฤษภาคม ค.ศ. 2000 (2000-05-20) (เทศกาลภาพยนตร์กาน)  29 กันยายน ค.ศ. 2000 (2000-09-29) (ฮ่องกง) 
ความยาว: 98 นาที
ประเทศ: ฮ๋องกง
ภาษา:   ภาษากวางตุ้ง 
ทำเงิน: 12.9 ล้านดอลล่าร์สหรัฐ
ห้วงรักอารมณ์เสน่หา (อังกฤษ: In the Mood for Love, จีน: 花樣年華) เป็นภาพยนตร์โรแมนติก-ดรามา จากฮ่องกง ที่ออกฉายในปี 2000 โดยเป็นการร่วมทุนสร้างระหว่างบริษัท เจ็ตโทน โปรดักชั่นส์ ของฮ่องกงและปาราดีส์ ฟีล์มส์ จากประเทศฝรั่งเศส เขียนบทภาพยนตร์, ผลิต และกำกับการแสดงโดยหว่อง กาไว ชื่อภาพยนตร์ในภาษาจีนแปลว่า "ช่วงปีดอกไม้" (Flowery Years) นำแสดงโดย เหลียง เฉาเหว่ย และจาง ม่านอวี้ เนื้อเรื่องกล่าวถึงความสัมพันธ์ระหว่าง โจว มู่ยฺหวิน (แสดงโดย เหลียงเฉาเหว่ย) คอลัมนิสต์หนังสือพิมพ์ กับ ซู ลี่เจิน (แสดงโดย จาง ม่านอวี้) เลขานุการของบริษัทนำเข้าส่งออกสินค้า ที่ทั้งคู่ต่างย้ายเข้ามาอยู่ในอพาร์ตเมนต์วันเดียวกัน โดยทั้งสองฝ่ายต่างก็มีคู่สมรสของตัวเองแล้ว และคู่สมรสของพวกเขาก็ลักลอบเป็นชู้กัน ซึ่งทั้งสองต่างค่อย ๆ พัฒนาความสัมพันธ์ของกันและกัน
ห้วงรักอารมณ์เสน่หา ฉายรอบปฐมทัศน์ในเทศกาลภาพยนตร์กาน ประเทศฝรั่งเศส เมื่อวันที่ 20 พฤษภาคม 2000 และได้รับการเสนอชื่อให้เข้าชิงรางวัลปาล์มทองคำ ซึ่งเป็นรางวัลสูงสุดของงาน แม้สุดท้ายจะแพ้ให้กับภาพยนตร์เรื่อง จังหวะชีวิต ลิขิตด้วยเพลง ที่ได้รางวัลไปในปีนั้น  แต่ คริสโตเฟอร์ ดอยล์ ผู้ที่ทำหน้าที่กำกับภาพสามารถคว้ารางวัลชนะเลิศทางด้านเทคนิค และ เหลียง เฉาเหว่ย ได้รับรางวัลนักแสดงนำชายยอดเยี่ยม จากเทศกาลภาพยนตร์กาน ซึ่งถือเป็นนักแสดงชายชาวฮ่องกงคนแรกที่ได้รับรางวัลนี้ ส่วน จาง ม่านอวี้ ได้รับรางวัลม้าทองคำ สาขานักแสดงนำหญิงยอดเยี่ยม ในงานประกาศผลรางวัลม้าทองคำครั้งที่ 37 นอกจากนี้ยังได้รับรางวัลภาพยนตร์ต่างประเทศยอดเยี่ยม จากสมาคมนักวิจารณ์ภาพยนตร์แห่งสหรัฐอเมริกา อีกทั้งยังได้รับการเสนอชื่อให้เข้าชิงรางวัลแบฟตา สาขาภาพยนตร์ต่างประเทศยอดเยี่ยม
ภาพยนตร์เรื่องนี้จัดเป็นหนึ่งในภาพยนตร์เอเชียที่ประสบความสำเร็จอย่างสูงและได้รับคำชื่นชมจากนักวิจารณ์ภาพยนตร์ทั่วโลกโดยถูกจัดให้เป็นหนึ่งในผลงานภาพยนตร์ชั้นนำแห่งวงการอุตสาหกรรมภาพยนตร์ทวีปเอเชีย ซึ่งในปี ค.ศ. 2016 บีบีซี ได้จัดอันดับให้ภาพยนตร์เรื่องนี้อยู่ในลำดับ 2 ของภาพยนตร์ที่ดีที่สุดแห่งศตวรรษที่ 21 รองจาก มัลฮอลแลนด์ ไดรฟ์ ปริศนาแห่งฝัน
ภาพยนตร์เรื่องนี้ภาพยนตร์ลำดับที่สองของภาพยนตร์ไตรภาคอย่างไม่เป็นทางการ อันประกอบด้วย วันที่หัวใจรักกล้าตัดขอบฟ้า (1990), ห้วงรักอารมณ์เสน่หา (2000) และ  2046 (2004)
ชื่อของภาพยนตร์

ชื่อของภาพยนตร์เรื่องนี้ในภาษาจีนคือ "ฮวาหย่างเหนียนหัว" (จีน: 花樣年華) แปลว่า "ช่วงปีแห่งดอกไม้" ซึ่งนำมาจากชื่อเพลงที่โด่งดังในอดีตของ โจว เสวียน ที่เคยขับร้องไว้ในปี ค.ศ. 1946 โดยเป็นการอุปมาถึงช่วงเวลาแห่งวัยเยาว์และความรักที่เบ่งบานและผ่านไปอย่างรวดเร็ว โดยหว่อง กาไวได้นำเอาเพลงดังกล่าวมาเป็นหนึ่งในเพลงซาวด์แทร็กของภาพยนตร์เรื่องนี้ด้วย
ส่วนชื่อภาพยนตร์ในภาษาอังกฤษเดิมที หว่อง กาไว จะใช้ชื่อว่า "Secrets" แต่ขณะอยู่ในขั้นตอนการผลิตได้เปลี่ยนชื่อภาษาอังกฤษเป็น "In the Mood for Love"  โดยนำมาจากเพลง "I'm in the Mood for Love" ในเวอร์ชั่นที่ถูกนำมาขับร้องซ้ำโดย ไบรอัน เฟอร์รี ในปี ค.ศ. 1999
เนื้อเรื่อง

การดำเนินเรื่องเกิดขึ้นในปี ค.ศ. 1962 ที่เมืองเซี่ยงไฮ้ ยุคที่ฮ่องกงอยู่ภายใต้การปกครองของสหราชอาณาจักร กล่าวถึงความสัมพันธ์ระหว่าง "โจว มู่ยฺหวิน" นักเขียนข่าวหนังสือพิมพ์ และ "ซู ลี่เจิน" หรือ คุณนายเฉิน เลขานุการของบริษัทขนส่งสินค้าข้ามประเทศ ทั้งสองได้ย้ายเข้ามาเช่าห้องอยู่ในอพาร์ทเมนต์เดียวกัน และแต่ละฝ่ายต่างมีคู่สมรสของตัวเองอยู่แล้ว แต่โจว มู่ยฺหวิน และ ซู ลี่เจิน มักจะถูกคู่สมรสอ้างว่าติดธุระหรือต้องทำงานล่วงเวลาและถูกทิ้งให้อยู่คนเดียวเสมอ ๆ
ณ ที่อพาร์ตเมนต์แห่งนี้พวกเขาต้องพบปะกับคุณนายซุน (รับบทโดย พาน ตี๋ฮวา) เจ้าของอพาร์ตเมนต์ที่พยายามจะชวนคุยแต่กลับชอบสอดรู้สอดเห็นและมักจะนินทาผู้อื่นลับหลัง รวมทั้งบรรดาผู้เช่ารายอื่นที่มักจะมารวมตัวกันเล่นไพ่นกกระจอกอย่างพลุกพล่านจนดึกจนดื่น ด้วยความอึดอัดทั้งคู่จึงอยู่แต่ในห้องของตนเอง แม้ว่าทั้งคู่จะคุยกันเท่าที่จำเป็นตามประสาเพื่อนข้างห้อง แต่พวกเขากลับใกล้ชิดกันมากขึ้นเมื่อรู้ว่าคู่สมรสของพวกเขากำลังคบชู้กับคู่สมรสของอีกฝ่าย
แหล่งข้อมูลอื่น

เว็บไซต์ทางการ
ห้วงรักอารมณ์เสน่หา ที่อินเทอร์เน็ตมูวีเดตาเบส
In the Mood for Love ที่ออลมูวี
In the Mood for Love ที่บ็อกซ์ออฟฟิศโมโจ
In the Mood for Love ที่เมทาคริติก
In the Mood for Love ที่รอตเทนโทเมโทส์
In the Mood for Love: Haunted Heart an essay by Steve Erickson at the Criterion Collection
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล 
อื่น ๆ:  มิวสิกเบรนซ์ กลุ่มการวางจำหน่าย  IdRef
หางนกยูงฝรั่ง

| หางนกยูงฝรั่ง |
| --- | --- |

ต้นหางนกยูงฝรั่งกำลังบานสะพรั่ง (Florida Keys)
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ถั่ว Fabales
วงศ์:: ถั่ว Fabaceae
วงศ์ย่อย:: วงศ์ย่อยราชพฤกษ์ Caesalpinioideae
สกุล:: Delonix Delonix (Boj. ex Hook.) Raf.
สปีชีส์:: Delonix regia
ชื่อทวินาม
Delonix regia (Boj. ex Hook.) Raf.

ชื่อพ้อง
 Delonix regia var. flavida Stehle   Delonix regia var. genuina Stehle   Delonix regia var. genuina Stehlé   Poinciana regia Hook.   Poinciana regia Bojer 
หางนกยูงฝรั่ง (อังกฤษ: Flam-boyant, The Flame Tree, Royal Poinciana) หรือที่เรียกว่า นกยูง, นกยูงฝรั่ง, ชมพอหลวง, ส้มพอหลวง (ภาคเหนือ), หงอนยูง (ภาคใต้), อินทรี (ภาคกลาง), และยูงทอง (มหาวิทยาลัยธรรมศาสตร์)  พันธุ์ไม้จากทวีปแอฟริกาอยู่ในวงศ์พืชตระกูลถั่ว เป็นไม้ยืนต้นขนาดใหญ่ ผลัดใบในหน้าแล้ง ทรงพุ่มต้นแผ่กว้าง ใบเป็นใบประกอบแบบขนนกสองชั้น ดอกเป็นช่อออกที่ปลายกิ่ง มีกลีบห้ากลีบ สีแดงจัดจนถึงสีส้ม ฝักเป็นลักษณะฝักถั่วแบนยาว เมื่อแก่จะเป็นฝักแห้งแข็งสีดำ
ประวัติ

หางนกยูงฝรั่งมีชื่อวิทยาศาสตร์ ว่า Delonix regia (Bojer) Raf. อยู่ ในวงศ์ถั่ว (Leguminosae) เช่นเดียวกับนนทรี ขี้เหล็ก ประดู่แดง ชงโค คูน กาหลง กัลปพฤกษ์ และก้ามปู เป็นพันธุ์ไม้ที่มีถิ่นกำเนิดเดิมอยู่บนเกาะมาดากัสการ์ ทวีปแอฟริกา ค้นพบครั้งแรกเมื่อปี พ.ศ. 2367 โดยนักพฤกษศาสตร์ชาวออสเตรเลีย
ในประเทศไทยมีผู้นำเข้ามาปลูกเพื่อความสวยงาม โดยปัจจุบันมีต้นหางนกยูงสองชนิดคือหางนกยูงฝรั่งและหางนกยูงไทยที่เป็นไม้พุ่มและดอกสีสดใสหลากสี
ลักษณะทางพฤกษศาสตร์

เป็นไม้ยืนต้นขนาดกลาง ต้นโตเต็มที่สูงราว 12 - 18 เมตร เรือนยอดแผ่กว้างทรงกลมคล้ายร่ม แผ่กิ่งก้านออกคล้ายก้ามปู แต่มีขนาดเล็กกว่า ลำต้นเกลี้ยง เปลือกสีน้ำตาลอ่อนอมขาวถึงสีน้ำตาลเข้ม โคนต้นเป็นพูพอน มักมีรากโผล่พ้นดินออกโดยรอบเมื่อโตเต็มที่ ใบเป็นใบประกอบขนนกสองชั้นเรียงเวียนสลับและมีใบย่อยเรียงตรงข้ามกัน ขนาดใบย่อยใกล้เคียงกับใบย่อยของมะขาม แผ่นใบรูปขอบขนาน ปลายกลมโคนเบี้ยว ผิวใบเกลี้ยง เป็นพืชผลัดใบ ในประเทศไทยมักผลัดใบในฤดูร้อนช่วงเดือนมีนาคมถึงมิถุนายน
ออกดอกดกและทิ้งใบทั้งต้น เหลือแต่ดอกบานสะพรั่งดูงดงามเป็นพิเศษ ช่อดอกออกตามปลายกิ่ง และตามง่ามใบใกล้ปลายกิ่ง ประกอบด้วยกลีบดอก 5 กลีบ และเกสรตัวผู้ยาวงอนออกมาเหนือกลีบดอก กลีบดอกหางนกยูงความจริงประกอบด้วยสี 2 สี คือสีแดงและสีเหลือง แต่ส่วนใหญ่จะมี 2 สีนี้อยู่ด้วยกันจึงเห็นเป็นสีแสด ดอกใดที่สีเหลืองมากกว่าก็เป็นสีแสดออกเหลือง ดอกใดสีแดงมากกว่าก็เป็นสีแสดออกแดง แต่ก็มีหางนกยูงบางต้นออกดอกสีแดงแท้ๆ และบางต้นออกดอกสีเหลืองบริสุทธิ์ซึ่งหาได้ยาก โดยทั่วไปจึงพบแต่หางนกยูงฝรั่งสีแสด ทั้งนี้ผลของหางนกยูงฝรั่งเป็นฝักแบนโค้งรูปดาบ และเมล็ดเรียงตามขวาง
การขยายพันธุ์ใช้เมล็ดเป็นหลัก และสามารถใช้วิธีติดตา ต่อกิ่ง เสียบยอด (ที่จะทำให้ไม่กลายพันธุ์) และขึ้นได้ดีในดินทั่วไป
ลักษณะทางพฤกษศาสตร์ > ฤดูออกดอก

หางนกยูงฝรั่งออกดอกเป็นช่อ ในช่วงช่วงอากาศร้อนและแห้งแล้ง ปีใดอากาศร้อนและแห้งแล้งมากจะยิ่งออกมาก ดอกดกและทิ้งใบทั้งต้น เหลือแต่ดอกบานสะพรั่ง
ฟลอริดา: พฤษภาคม - มิถุนายน
แคริบเบียน: พฤษภาคม – กันยายน
อินเดีย ปากีสถาน และบังคลาเทศ: เมษายน – มิถุนายน
ออสเตรเลีย: ธันวาคม – กุมภาพันธ์
หมู่เกาะนอร์เทิร์นมาเรียนา: มีนาคม - มิถุนายน
สหรัฐอาหรับเอมิเรตส์ : เมษายน - มิถุนายน
ฟิลิปปินส์: เมษายน - พฤษภาคม
บราซิล: กันยายน - กุมภาพันธ์
ไทย: เมษายน - พฤษภาคม
ซิมบับเว: ตุลาคม - ธันวาคม
สรรพคุณทางยา

รากนำมาต้มหรือทอดรับประทานกับอาหาร เป็นยาขับโลหิตในสตรี แก้อาการบวมต่าง ๆ ลำต้นนำมาฝนทาแก้พิษ ถอนพิษสัตว์ต่อยกัดได้ เมล็ดอ่อนของหางนกยูงฝรั่งนำมากินสด ๆ ได้ สำหรับเมล็ดแก่ต้องนำมาทำให้สุกเสียก่อนจึงจะใช้กินได้ เพราะมีสารประกอบบางชนิดที่เป็นพิษ แต่จะถูกทำลายด้วยความร้อน
ดอกสามารถนำมาไล่แมลงวีได้
เกร็ด

หางนกยูงฝรั่ง (ที่ออกดอกสีทองซึ่งหาได้ยาก) เป็นต้นไม้พระราชทานให้เป็นต้นไม้ประจำมหาวิทยาลัยธรรมศาสตร์ (ชาวธรรมศาสตร์ เรียกว่า "ต้นยูงทอง") และนอกจากนี้ยังเป็นต้นไม้มงคลประจำมหาวิทยาลัยราชภัฏอุตรดิตถ์ มหาวิทยาลัยราชภัฏเทพสตรี และโรงเรียนจ่าอากาศ
รากของต้นหางนกยูงฝรั่งสามารถชอนไชได้ไกล จนสามารถดันพื้นถนน ทางเท้า และโครงสร้างอื่น ๆ ให้แตกและเสียหายได้ง่ายดาย
แหล่งข้อมูลอื่น

| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย 
| การแยกแยะหน่วยอนุกรมวิธาน |
| --- | --- |
Delonix regia:  Wikidata: Q238486  Wikispecies: Delonix regia  APDB: 68064  ARKive: delonix-regia  EoL: 417417  EPPO: DEXRE  FloraBase: 14737  FNA: 200012087  FoC: 200012087  GBIF: 2956176  GRIN: 13400  iNaturalist: 62839  IPNI: 491231-1  IRMNG: 10934322  ITIS: 26656  IUCN: 32947  NCBI: 72433  NZOR: 8bce686d-b7b9-40eb-8149-cca55024e345  PalDat: Delonix_regia  Plantarium: 48885  Plant List: ild-1279  PLANTS: DERE  POWO: urn:lsid:ipni.org:names:491231-1  Tropicos: 13047083 
Poinciana regia:  Wikidata: Q39140050  GRIN: 29164  IPNI: 515516-1  IRMNG: 10172528  ITIS: 519283  POWO: urn:lsid:ipni.org:names:515516-1  Tropicos: 13032053 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ 
ดอกของต้นหางนกยูงฝรั่ง
ห้างแบดแมน

ห้างแบดแมน ภาพจาก Twentieth Century Impressions of Siam
ห้างแบดแมน (อังกฤษ: Harry A. Badman & Co.) เป็นห้างสรรพสินค้าในอดีตในกรุงเทพมหานคร เริ่มดำเนินกิจการในช่วงสมัยพระบาทสมเด็จพระจุลจอมเกล้าเจ้าอยู่หัว ปัจจุบันพื้นที่นี้อยู่ระหว่างการพัฒนาเป็นศูนย์การเรียนรู้แห่งชาติและที่ตั้งแห่งใหม่ของสำนักงานบริหารและพัฒนาองค์ความรู้ (องค์การมหาชน)
ประวัติ

ประวัติการก่อตั้งมีสองข้อมูลที่แตกต่างกันไป Twentieth Century Impressions of Siam ระบุว่าก่อตั้งเมื่อวันที่ 1 มกราคม พ.ศ. 2427 ส่วน Seaport of the Far East ระบุว่าก่อตั้งเมื่อ พ.ศ. 2422
แต่เดิมนั้นห้างแบดแมนตั้งอยู่บนถนนบำรุงเมือง ต่อมาได้ย้ายมายังบริเวณเชิงสะพานผ่านพิภพลีลา พระบาทสมเด็จพระจุลจอมเกล้าเจ้าอยู่หัวเสด็จฯ ไปทรงทำพิธีเปิดอาคารห้างใหม่ของนายแบดแมนด้วยพระองค์เองในวันที่ 9 ธันวาคม พ.ศ. 2450 ต่อมานายแบดแมนเกษียณอายุแล้วกลับไปเปิดร้านชื่อเดียวกันที่บ้านเกิดในกรุงลอนดอน ประเทศอังกฤษ ภายหลังห้างเลิกกิจการ ทางราชการได้ใช้เป็นตึกกรมโฆษณาการในสมัยประชาธิปไตยในช่วงของการเปลี่ยนแปลงการปกครอง คณะราษฎรได้พัฒนาเป็นสำนักงานโฆษณาการ กรมโฆษณาการ และกรมประชาสัมพันธ์ ต่อมามีการรื้อถอนทั้งหมดหลังถูกเพลิงไหม้เสียหายจากเหตุพฤษภาทมิฬ
ในพระราชพิธีบรมราชาภิเษก พ.ศ. 2562 พื้นที่ดังกล่าวได้ใช้ตั้งพลับพลาชั่วคราวสำหรับพระบรมวงศานุวงศ์ทอดพระเนตรกระบวนพยุหยาตราสถลมารค
การดำเนินกิจการ

ห้างแบดแมนเป็นห้างที่จำหน่ายสินค้าหรูหรา เป็นข้าวของเครื่องใช้ต่าง ๆ ที่นำมาขายแต่เป็นของฝรั่งทันสมัย เช่น สุรา ยารักษาโรค พืชไร่ที่ต้องสั่งเข้ามาจากต่างประเทศ เครื่องเงิน เครื่องเงินลงยา นาฬิกาข้อมือ เครื่องเพชรนิลจินดา อานม้าหรือบังเหียนม้า เครื่องเรือนที่ชาวจีนผลิต เครื่อนเรือนเลียนแบบเครื่องเรือนโบราณ เครื่องแบบข้าราชการทั้งพลเรือนและทหาร ห้างแบดแมนจึงกลายเป็นห้างที่เจ้านายและพระบรมวงศานุวงศ์เข้ามาซื้อสินค้ากันมาก
ฮอตดอก

| --- | --- |
ฮอตดอกในขนมปังกับมัสตาร์ดบีบไว้ข้างบน
แหล่งกำเนิด: เยอรมนี (ต้นแบบ) สหรัฐ (แบบทันสมัย)
อุณหภูมิเสิร์ฟ: ร้อน
ส่วนผสมหลัก: เนื้อหมู, วัว, ไก่, หรือผสมทั้งสองหรือสาม และขนมปัง
รูปแบบอื่น: หลากหลาย
พลังงาน (ต่อ  หน่วยบริโภค): 210 กิโลแคลอรี
ข้อมูลอื่น: โดยมากเป็นสีแดง แต่บางครั้งอาจเป็นสีน้ำตาลก็ได้
 ตำราอาหาร: ฮอตดอก   สื่อ: ฮอตดอก
ฮอตดอก (อังกฤษ: hot dog, hotdog) เป็นไส้กรอกนึ่งหรือย่างซึ่งวางในขนมปังที่ผ่ากลางแนวยาว โดยรับประทานในรูปแบบคล้ายแซนด์วิช ชื่อของฮอตดอกอาจทำให้บางบุคคลคิดว่ามีเนื้อสุนัขเป็นส่วนประกอบหลัก แต่เนื้อสัตว์ที่นิยมใช้ทำฮอตดอกคือเนื้อวัว, หมู หรือ ไก่ หรืออาจเป็นเนื้อสัตว์สามหรือสองชนิดนี้ผสมรวมกันก็ได้ เครื่องปรุงที่นิยมรับประทานข้างเคียงได้แก่ มัสตาร์ด, ซอสมะเขือเทศ, หอมใหญ่, มายองเนส, แตงกวาดอง, เนยแข็ง, ชิลิกอนการ์เน และเซาเออร์เคราท์
โดยทั่วไปมักเชื่อว่าฮอตดอกมีแหล่งกำเนิดจากชาวเยอรมันที่อพยพไปอาศัยอยู่ในสหรัฐอเมริกา จนทำให้เป็นอาหารข้างถนนที่มีความนิยมสูงในสหรัฐอเมริกา โดยถือว่าเป็นอาหารอเมริกันได้เลยทีเดียว ในสหรัฐอเมริกา ฮอตดอกส่วนใหญ่มักมีจำหน่ายตามรถขายอาหารเคลื่อนที่ซึ่งมักอยู่ใกล้บริเวณสนามเบสบอล จนทำให้เป็นอาหารที่ชาวอเมริกันทุกคนนึกถึงเมื่อไปชมเบสบอล
แต่ความจริงแล้ว ฮอตดอกถือกำเนิดมานานกว่า 3,500 ปีแล้วในยุคบาบิโลเนีย มีลักษณะเป็นเนื้อหมักเครื่องเทศ ยัดไว้ในไส้สัตว์ ชาวโรมันเรียกอาหารประเภทนี้ว่า "Salsus" และเป็นที่ของคำว่า "Sausage" หรือไส้กรอกในภาษาอังกฤษ ในยุคกลาง เมืองต่าง ๆ ของทวีปยุโรปได้พัฒนาสูตร รสชาติ และรูปร่างของไส้กรอกของตนเอง และตั้งชื่อไส้กรอกตามชื่อเมืองที่เป็นถิ่นกำเนิด เช่น ไส้กรอกเวียนนา เป็นต้น
ที่มาของคำว่า "ฮอตดอก" ที่แปลว่า "หมาร้อน" มาจาก ในปี ค.ศ. 1906 นักวาดการ์ตูนชื่อ โทมัส ดอร์แกน ได้แรงบันดาลใจจากรูปร่างที่โค้งงอคล้ายสุนัขดัชชุนของไส้กรอก และจากเสียงพ่อค้า "เห่า" ตะโกนเรียกคนซื้อ กอร์ดอนจึงได้วาดรูปสุนัขดัชชุนราดด้วยมัสตาร์ดประกบด้วยขนมปัง และเขียนบรรยายใต้รูปว่า "ซื้อหมาร้อน ๆ" (Get your hot dogs!) เล่ากันว่าดอร์แกนไม่สามารถสะกดคำว่า ดัชชุนได้ถูกต้อง จึงใช้คำว่า "หมา" แทน ปรากฏว่าคำว่าฮอตดอกกลายเป็นคำที่ติดปากชาวอเมริกันทั่วไป จนเลิกเรียกไส้กรอกด้วยคำอื่น ๆ และยังทำให้ชาวโลกคิดว่าฮอตดอกเป็นอาหารที่ชาวอเมริกันคิดขึ้นมาอีกด้วย
ฮอตเปปเปอร์ (อัลบั้ม)

สำหรับความหมายอื่น ดูที่ ฮอตเปปเปอร์ (วงดนตรี)
ฮอตเปปเปอร์ (อังกฤษ: Hot Pepper) เป็นอัลบั้มเพลงสากลของดิอิมพอสซิเบิ้ล ที่ออกวางจำหน่ายในปี พ.ศ. 2519 หลังการเดินทางออกตระเวนแสดงสดในทัวร์ยุโรป ระหว่าง พ.ศ. 2518 เป็นอัลบั้มทางการชุดสุดท้ายก่อนประกาศยุบวง
อัลบั้มฮอตเปปเปอร์ บันทึกเสียงที่เมืองโกเทนเบิร์ก ประเทศสวีเดน ในช่วงเดือนกรกฎาคม-สิงหาคม พ.ศ. 2518 ควบคุมการผลิตโดย Jan Jin Gryd ชาวสวีเดน ประกอบด้วยเพลงทั้งสิ้น 10 เพลง เป็นเพลงคัฟเวอร์จากเพลงสากลที่มีชื่อเสียง 4 เพลง และเป็นเพลงที่แต่งขึ้นใหม่ 6 เพลง โดย 5 เพลงแต่งโดย Rob Newton เจ้าหน้าที่บันทึกเสียงบริษัทไนท์สปอต (บริษัทรายการวิทยุชื่อดังและผู้จัดคอนเสิร์ตต่างประเทศในสมัยนั้น) และอีกหนึ่งเพลงแต่งโดยปราจีน ทรงเผ่า
อัลบั้มนี้ไม่ประสบความสำเร็จ เนื่องจากไม่ได้รับการสนับสนุนจากนักจัดรายการวิทยุในประเทศไทย
ฮอกกี้น้ำแข็ง

ฮอกกี้น้ำแข็ง
ฮอกกี้น้ำแข็ง หรือ ไอซ์ฮอกกี้ (อังกฤษ: ice hockey) เป็นกีฬาประเภททีมที่เล่นบนพื้นน้ำแข็ง ที่ใช้ความเร็วและกำลังในการเล่น ฮอกกี้น้ำแข็งเป็นกีฬาที่ได้รับความนิยมมากในแทบที่มีความหนาวเย็นตามธรรมชาติ ที่มีน้ำแข็งเกาะอย่างเช่น ประเทศแคนาดา อเมริกาเหนือ แถบสแกนดิเนเวียและรัสเซีย ต่อมาสามารถเล่นภายในอาคารจากลานเล่นสเก็ตน้ำแข็งเทียมได้ และยังเป็นกีฬาของนักกีฬาสมัครเล่นในเมืองใหญ่อย่าง เมืองที่เป็นเจ้าภาพจัด National Hockey League (NHL) หรือเป็นกีฬาอาชีพของลีกอาชีพ มีลีกใหญ่ สำคัญ 4 ลีกคือ North American professional sports, และ NHL ที่เป็นระดับสูงสุด และ Canadian Women's Hockey League (CWHL) และ Western Women's Hockey League (WWHL)  ซึ่งถือว่าเป็นระดับสูงสุดของฮอกกี้น้ำแข็งสตรี นอกจากนี้ยังเป็นกีฬาฤดูหนาวอย่างเป็นทางการของแคนาดา
มีสมาชิก 66 ประเทศที่เป็นสมาชิกกับ สหพันธ์ฮอกกี้น้ำแข็งนานาชาติ (อังกฤษ: International Ice Hockey Federation, (IIHF)) แต่ประเทศอย่าง แคนาดา ,เช็กเกีย, ฟินแลนด์, รัสเซีย, สโลวาเกีย, สวีเดน และสหรัฐอเมริกา ที่ได้ที่ 1 ที่ 2 ที่ 3 ในการแข่ง  IIHF World Championships มากที่สุด และจากแข่งขันโอลิมปิก 63 เหรียญประเภทผู้ชาย ตั้งแต่ปี 1920 มีเพียง 6 ครั้งเท่านั้นที่ประเทศที่ได้รับเหรียญไม่ใช่ประเทศดังกล่าว และหากไม่นับอดีตประเทศอย่าง เชโกสโลวาเกียหรือสหภาพโซเวียตแล้ว มีเพียง 1 เหรียญจาก 6 ครั้งที่ได้เหนือเหรียญทองแดง
ดูเพิ่ม

ฮอกกี้น้ำแข็งชิงแชมป์โลก
แนชันแนลฮอกกีลีก - การแข่งขันฮอกกี้น้ำแข็งอาชีพในสหรัฐและแคนาดา
คอนตีเนนทัลฮอกกี้ลีก - การแข่งขันฮอกกี้น้ำแข็งอาชีพระหว่างประเทศในยูเรเซีย
เอเชียลีกฮอกกี้น้ำแข็ง - การแข่งขันฮอกกี้น้ำแข็งอาชีพระหว่างประเทศญี่ปุ่น, เกาหลีใต้ และรัสเซีย
ฮอตแดนซ์คลับเพลย์

ชาร์ตฮอตแดนซ์คลับซองส์ของบิลบอร์ด (อังกฤษ: Billboard's Hot Dance Club Songs chart) หรือเป็นที่รู้จักในชื่อ คลับเพลย์ซิงเกิลส์ (อังกฤษ: Club Play Singles) หรือเป็นที่รู้จักก่อนหน้าในชื่อ ฮอตแดนซ์คลับเพลย์ (อังกฤษ: Hot Dance Club Play) และ ฮอตแดนซ์/ดิสโก้ (อังกฤษ: Hot Dance/Disco) เป็นชาร์ตอันดับซิงเกิลเพลงแดนซ์ ในสหรัฐอเมริกาที่วัดความนิยม ออกเป็นรายสัปดาห์โดยนิตยสารบิลบอร์ด โดยในการจัดอันดับวัดจากยอดการเปิดออกอากาศและยอดขาย
หอเกียรติยศพรีเมียร์ลีก

| --- | --- |
ก่อตั้ง: 2021
ประเภท: หอเกียรติยศกีฬาอาชีพ
ประธาน: ริชาร์ด มาสเตอส์
เว็บไซต์: เว็บไซต์ทางการ
แอลัน เชียเรอร์ และตีแยรี อ็องรี เป็นผู้เล่นสองคนแรกที่เข้าสู่หอเกียรติยศ
หอเกียรติยศพรีเมียร์ลีก (อังกฤษ: Premier League Hall of Fame) เป็นหอเกียรติยศสำหรับนักฟุตบอลที่เล่นในพรีเมียร์ลีก เปิดตัวเมื่อปี 2020 โดยการมอบรางวัลครั้งแรกเริ่มต้นหลังสิ้นสุดฤดูกาล 2021 หอเกียรติยศมีวัตถุประสงค์เพื่อยกย่องและเชิดชูเกียรติผู้เล่นที่ประสบความสำเร็จอย่างมากและมีส่วนสำคัญในลีกนับตั้งแต่ก่อตั้งเมื่อปี 1992
ผู้เล่นแปดคนแรกที่ได้เข้าสู่หอเกียรติยศ ได้แก่ แอลัน เชียเรอร์, ตีแยรี อ็องรี, เอริก ก็องโตนา, รอย คีน, แฟรงก์ แลมพาร์ด, แด็นนิส แบร์คกัมป์, สตีเวน เจอร์ราร์ด, เดวิด เบคแคม
คุณสมบัติ

สำหรับผู้เล่นที่จะมีสิทธิ์ได้รับการคัดเลือกเข้าสู่หอเกียรติยศพรีเมียร์ลีก จะมีการพิจารณาเกณฑ์หลายประการ โดยหลัก ๆ แล้วคือผู้เล่นที่ "ประสบความสำเร็จด้านผลงานในสนามอย่างโดดเด่น และมีส่วนร่วมอย่างมีนัยสำคัญกับวงการฟุตบอล" นับตั้งแต่ก่อตั้งพรีเมียร์ลีกเมื่อปี 1992 นอกจากนี้ยังมีการพิจารณาปัจจัยอื่น ๆ ด้วย โดยผู้เล่นจำเป็นต้องเกษียณก่อนจะเริ่มฤดูกาลที่มอบรางวัล และได้รับการตัดสินเฉพาะผลงานในพรีเมียร์ลีกโดยไม่มีการพิจารณาจากการแข่งขันอื่น ๆ นอกจากนี้ผู้เล่นจะต้องลงเล่นในลีกอย่างน้อย 250 นัด หรือประสบความสำเร็จอย่างใดอย่างหนึ่งต่อไปนี้:
ลงเล่นในพรีเมียร์ลีกมากกว่า 200 นัดในหนึ่งสโมสร
ได้รับเลือกให้อยู่ในทีมยอดเยี่ยมแห่งทศวรรษ หรือทีมยอดเยี่ยมครบรอบ 20 ปี
ได้รับรางวัลโกลเดินบูต หรือโกลเดินโกลฟ
ได้รับเลือกให้เป็นผู้เล่นยอดเยี่ยมประจำฤดูกาล
ชนะเลิศพรีเมียร์ลีก 3 สมัย
ยิงประตูในพรีเมียร์ลีกได้ 100 ประตู หรือผู้รักษาประตูที่ทำสถิติคลีนชีตในพรีเมียร์ลีกได้ 100 นัด
ริชาร์ด มาสเตอส์ ผู้บริหารระดับสูงของพรีเมียร์ลีกกล่าวในการประกาศรางวัลครั้งแรกว่า หอเกียรติยศนั้น "จะสงวนไว้ให้กับนักฟุตบอลที่ดีที่สุด" และจะเปิดโอกาสให้แฟนบอลร่วมเฉลิมฉลองไปกับนักฟุตบอลที่มีเส้นทางการเล่นอาชีพ "ที่โดดเด่น"
ผู้เข้าหอเกียรติยศ > ผู้จัดการทีมที่ได้เข้าสู่หอเกียรติยศ

| ผู้จัดการทีม | นัด | ชนะ | เปอร์เซ็นต์ชนะ | ปีแรกและปีสุดท้ายในพรีเมียร์ลีก | สโมสรในพรีเมียร์ลีก | ความสำเร็จ | อ้างอิง |
| --- | --- | --- | --- | --- | --- | --- | --- |
|  อเล็กซ์ เฟอร์กูสัน | 810 | 528 | 65% | 1992–2013 | แมนเชสเตอร์ยูไนเต็ด | 13× ชนะเลิศ 27× ผู้จัดการทีมยอดเยี่ยมประจำเดือน 11× ผู้จัดการทีมยอดเยี่ยมแห่งปี |  |
|  อาร์แซน แวงแกร์ | 828 | 476 | 57% | 1996–2018 | อาร์เซนอล | 3× ชนะเลิศ 15× ผู้จัดการทีมยอดเยี่ยมประจำเดือน 3× ผู้จัดการทีมยอดเยี่ยมแห่งปี |  |
ผู้เล่นแบ่งตามสัญชาติ

| สัญชาติ | จำนวนผู้เล่น |
| --- | --- |
 อังกฤษ: 9
 ฝรั่งเศส: 3
 อาร์เจนตินา: 1
 เบลเยียม: 1
 สาธารณรัฐเช็ก: 1
 เดนมาร์ก: 1
 ไอร์แลนด์: 1
 ไอวอรีโคสต์: 1
 เนเธอร์แลนด์: 1
ผู้ได้รับการเสนอชื่อ

เดิมที ผู้เล่นสองคนแรกจะประกาศในเดือนมีนาคม 2020 แต่ต้องเลื่อนการประกาศออกไปเนื่องจากการระบาดทั่วของโควิด-19 จนในปี 2021 มีการคัดเลือกเพิ่มเติมจากแฟนบอลพร้อมกับผู้เข้าหอเกียรติยศสองคนแรก โดยผู้ได้รับการเสนอชื่อครั้งแรกได้แก่ :
ผู้เล่นที่มี ตัวหนา หมายถึงได้รับเลือกในปีนั้น
โทนี แอดัมส์
เดวิด เบคแคม
แด็นนิส แบร์คกัมป์
โซล แคมป์เบลล์
เอริก ก็องโตนา
แอนดี โคล
แอชลีย์ โคล
ดีดีเย ดรอกบา
เลส เฟอร์ดินานด์
ริโอ เฟอร์ดินานด์
ร็อบบี ฟาวเลอร์
สตีเวน เจอร์ราร์ด
รอย คีน
แฟรงก์ แลมพาร์ด
แมตต์ เลอ ทิสซีเอร์
ไมเคิล โอเวน
พีเตอร์ สไมเกิล
พอล สโกลส์
จอห์น เทร์รี
โรบิน ฟัน แปร์ซี
เนมันยา วีดิช
ปาทริก วีเยรา
เอียน ไรต์
ผู้ได้รับการเสนอชื่อ > 2022

นอกจาก เวย์น รูนีย์ และปาทริก วีเยรา ที่ได้รับการคัดเลือกเข้าสู่หอเกียรติยศประจำปี 2022 แล้ว ได้มีการเสนอชื่อเพิ่มเติมจากแฟนบอลเพื่อคัดเลือกผู้เล่นเพิ่มเติมอีก 6 คนที่จะได้รับการคัดเลือกเข้าสู่หอเกียรติยศประจำปี 2022 โดยผู้ได้รับการเสนอชื่อได้แก่:
ผู้เล่นที่มี ตัวหนา หมายถึงได้รับเลือกในปีนั้น
โทนี แอดัมส์
เซร์ฆิโอ อาเกวโร
โซล แคมป์เบลล์
แปเตอร์ แช็ค
แอนดี โคล
แอชลีย์ โคล
ดีดีเย ดรอกบา
ปาทริก วีเยรา
เลส เฟอร์ดินานด์
ริโอ เฟอร์ดินานด์
ร็อบบี ฟาวเลอร์
แว็งซ็อง กงปานี
แมตต์ เลอ ทิสซีเอร์
แกรี เนวิล
ไมเคิล โอเวน
พีเตอร์ สไมเกิล
พอล สโกลส์
เทดดี เชริงงัม
จอห์น เทร์รี
ยาย่า ตูเร
เอ็ดวิน ฟัน เดร์ซาร์
รืด ฟัน นิสเติลโรย
โรบิน ฟัน แปร์ซี
เนมันยา วีดิช
เอียน ไรต์
ผู้ได้รับการเสนอชื่อ > 2023

ผู้เล่นที่ได้รับการเสนอชื่อ ได้ประกาศในวันที่ 30 มีนาคม 2023 ซึ่งจะคัดเลือกเพื่อเข้าสู่หอเกียรติยศประจำปี 2023 โดยแฟนบอลผ่านการโหวต โดยเปิดให้โหวตจนถึงวันที่ 10 เมษายน 2023 เพื่อคัดเลือกผู้เล่นที่จะได้เข้าสู่หอเกียรติยศ 3 คน จากผู้เล่นที่ได้รับการเสนอชื่อ 15 คน โดยประกาศผลในวันที่ 3 พฤษภาคม 2023 โดยผู้ได้รับการเสนอชื่อได้แก่:
ผู้เล่นที่มี ตัวหนา หมายถึงได้รับเลือกในปีนั้น
โทนี แอดัมส์
โซล แคมป์เบลล์
ไมเคิล แคร์ริก
แปเตอร์ แช็ค
แอนดี โคล
แอชลีย์ โคล
เจอร์เมน เดโฟ
เลส เฟอร์ดินานด์
ริโอ เฟอร์ดินานด์
ร็อบบี ฟาวเลอร์
แกรี เนวิล
ไมเคิล โอเวน
จอห์น เทร์รี
ยาย่า ตูเร
เนมันยา วีดิช
เอริก ก็องโตนาเข้าสู่หอเกียรติยศปี 2021
รอย คีนเข้าสู่หอเกียรติยศปี 2021
แฟรงก์ แลมพาร์ดเข้าสู่หอเกียรติยศปี 2021
เซร์ฆิโอ อาเกวโรเข้าสู่หอเกียรติยศปี 2022
แปเตอร์ แช็คเข้าสู่หอเกียรติยศปี 2023
ตราหน้าหมวก

ตราหน้าหมวกกองทัพบก (ซ้าย) และกองทัพเรือ (ขวา) ของไทย และกองทัพบกสหรัฐ (กลาง)
ตราหน้าหมวก (อังกฤษ: cap badge, head badge หรือ hat badge) คือ ตราที่ใช้ติดบนหมวกของเครื่องแบบ และใช้เพื่อแยกแยะสัญชาติและ/หรือองค์กรของผู้สวมใส่ การประดับตราหน้าหมวกเป็นธรรมเนียมปฏิบัติที่พบได้ทั่วไปในหมู่กองกำลังทางทหารและตำรวจ รวมถึงกลุ่มพลเรือนในเครื่องแบบ เช่น การลูกเสือ องค์การป้องกันพลเรือน บริการรถพยาบาล (เช่น กองพลน้อยรถพยาบาลเซนต์จอห์น) บริการศุลกากร บริการดับเพลิง เป็นต้น
ตราหน้าหมวกเป็นรูปแบบใหม่ของตรามุทราศาสตร์ และการออกแบบมักจะรวมเอาอุปกรณ์ที่เป็นสัญลักษณ์ขั้นสูง ตราบางประเภทที่มีรูปสิงโตหรือแมวตัวอื่น ๆ มักเรียกกันอย่างไม่เป็นทางการว่าตราแมว (cat badge)
กองทัพ

ขณะที่ตราหน้าหมวกที่ใช้โดยกองทัพเรือ (และกะลาสีเรือพาณิชย์) ทั่วโลกมักจะทำตามรูปแบบที่กองทัพเรือสหราชอาณาจักรใช้ ซึ่งก็คือรูปสมอหรือบางครั้งก็เป็นตราสัญลักษณ์ที่ล้อมรอบด้วยงานปักรูปใบไม้สีทอง และมักมีมงกุฎหรือสัญลักษณ์อื่น ๆ อยู่ด้านบน อาจประดับบนหมวกทรหม้อตาลหรือหมวกทรงอ่อน สำหรับจ่าทหารเรือ อาจไม่มีตรานี้หรือเปลี่ยนเป็นตรารูปวงแหวนสีทองแทน